
BIROUL LICITAŢII CONTRACTE

NR. D72008-001081/11.02.2008
R E F E R A T

privind darea in folosinţă gratuită către Mitropolia Banatului, 
Arhiepiscopia Ortodoxă Română a Timişoarei, a suprafeţei de 426,19 mp. din 
terenul cuprins în CF nr.13176 Timisoara

În urma adresei cu nr.SC2007-022308/08.10.2007, Arhiepiscopia ortodoxă română Timişoara cu sediul în Timişoara, B-dul C.D.Loga nr.7, reprezentată prin mitropolitul Banatului Nicolae şi prin episcopul – vicar Paisie Lugojanu, a solicitat concesionarea terenului în suprafaţă de 426,19 mp situat în Timişoara, str. Badea Carţan nr.6,din parcela cu nr. Top = 5490-5491 în suprafaţă totală de 1569 mp., - domeniu public al Municipiului Timişoara, înscris în CF nr.13176 Timişoara. În baza acestei solicitati s-a emis HCLMT nr.364/2007.

În data de 11.02.2008 Arhiepiscopia ortodoxă română Timişoara, revine cu o noua adresa înregistrată cu nr. D72008-001081/11.02.2008, prin care solicita revocarea HCLMT nr.364/2007 si atribuirea in folosinta gratuita a terenului mai sus mentionat.



Această cerere este motivată prin faptul că se doreşte construirea unei grădiniţe ortodoxe, destinată satisfacerii nevoilor educaţionale ale familiilor din zonă.

Având în vedere Hotarârea de Consiliu Local nr.364/30.10.2007 privind atribuirea prin contract de concesiune fără licitaţie publică către Mitropolia Banatului, Arhiepiscopia Ortodoxă Română a Timişoarei a suprafeţei de 426,19 mp. din terenul cuprins în CF nr.13176 Timişoara.

În baza art.17 din Legea 213/1998 privind proprietatea publică şi regimul juridic al acesteia.


În baza art.36 alin. (2) lit. c si d si alin.6 lit.a pct.1 si art.124 din Legea nr.215/2001 republicată privind administraţia publică locală;


În baza art.45 din Legea nr.215/2001 privind administraţia publică locală;

Având în vedere cele menţionate mai sus, supunem atenţiei comisiilor de specialitate ale Consiliului Local următoarea
P R O P U N E R E :

Darea în folosinţă gratuită, pe o perioadă de 49 de ani, către Mitropolia Banatului, Arhiepiscopia Ortodoxă Română a Timişoarei, cu sediul în Timişoara, Bv.C.D.Loga nr.7, a terenului în suprafaţă de 426,19 mp situat în Timişoara, str. Badea Carţan nr.6, din parcela cu nr. Top = 5490-5491 în suprafaţă totală de 1569 mp., - domeniu public al Municipiului Timişoara, înscris în CF nr.13176 Timişoara.

Destinaţia terenului va fi conform solicitării pentru construirea unei grădiniţe ortodoxe, destinată satisfacerii nevoilor educaţionale ale familiilor din zonă.

Dezmembrarea terenului se va face prin grija Mitropoliei Banatului, Arhiepiscopiei Ortodoxe Române a Timişoarei, care va suporta taxele necesare întocmirii şi avizării documentaţiei de dezmembrare.

Revocarea HCLMT nr. 364/30.10.2007 privind atribuirea prin contract de concesiune fără licitaţie publică către Mitropolia Banatului, Arhiepiscopia Ortodoxă Română a Timişoarei a suprafeţei de 426,19 mp. din trenul cuprins în CF nr.13176 Timişoara.

